钦定古今图书集成/明伦汇编/闺媛典/第038卷 > 皇清二 > 汤辂妻王氏
## 钦定古今图书集成/明伦汇编/闺媛典/第038卷 > 皇清二 > 汤辂妻王氏

按《清河县志》：王氏，诸生汤辂妻。其舅澧州刺史调鼎患腹疾，甚殆，王忧之，刲股肉托鲜鱼以进，寻得瘳。越二年辛亥，鼎病如初，王祷于神，愿以身代。梦中见白发翁，告以生日，死不悟。是月二十五日为鼎降辰，王忽呼次女起，令𩔁栉，拜乃爹，寿曰：“我今日死矣。” 是时王无恙也，忽卒，乃悟神语。